CELEX: 52006PC0766
Language: mt
Date: 2006-12-01
Title: Proposta għal deċiżjoni tal-Kunsill dwar Pożizzjoni Komunitarja rigward ir-regoli ta' proċedura tal-Kumitat Konġunt imsemmija fil-Ftehim Interim bejn il-Komunità Ewropea u r-Repubblika ta' l-Albanija

Avviż Legali Importanti

|

52006PC0766

Proposta għal deċiżjoni tal-Kunsill dwar Pożizzjoni Komunitarja rigward ir-regoli ta' proċedura tal-Kumitat Konġunt imsemmija fil-Ftehim Interim bejn il-Komunità Ewropea u r-Repubblika ta' l-Albanija  /* KUMM/2006/0766 finali */  

	[pic] | KUMMISSJONI TAL-KOMUNITAJIET EWROPEJ |Brussel 1.12.2006KUMM(2006) 766 finaliProposta għalDEĊIŻJONI TAL-KUNSILLdwar Pożizzjoni Komunitarja rigward ir-regoli ta' proċedura tal-Kumitat Konġunt imsemmija fil-Ftehim Interim bejn il-Komunità Ewropea u r-Repubblika ta' l-Albanija(preżentata mill-Kummissjoni)MEMORANDUM TA' SPJEGAZZJONIIl-Ftehim Interim bejn il-Komunità Ewropea u r-Repubblika ta' l-Albanija, konkluż biex jippermetti d-dħul kmieni fis-seħħ tad-dispożizzjonijiet kummerċjali u relatati mal-kummerċ tal-Ftehim ta' Stabilizzazzjoni u Assoċjazzjoni, se jidħol fis-seħħ mill-1 ta' Diċembru 2006.L-Artikolu 42 tal-Ftehim Interim jipprevedi li l-Kumitat Konġunt stabbilit mill-Ftehim dwar il-Kummerċ u l-Kooperazzjoni Kummerċjali u Ekonomika għandu jeżerċita s-setgħat u jaqdi d-dmirijiet mogħtija mill-Ftehim Interim lill-Kunsill ta' Stabilizzazzjoni u Assoċjazzjoni u lill-Kumitat ta' Stabilizzazzjoni u Assoċjazzjoni, u, suġġett għad-dispożizzjonijiet ta' l-Artikolu 43 tal-Ftehim Interim, għandhom jaġixxu skond l-istess modalitajiet kif ipprattikat s'issa fil-kuntest tal-Ftehim dwar Ftehim dwar il-Kummerċ u l-Kooperazzjoni Kummerċjali u Ekonomika.L-Artikolu 43 tal-Ftehim Interim jispeċifika li l-Kumitat Konġunt għandu jadotta r-regoli ta' proċedura tiegħu. Għalhekk hu neċessarju li jkunu adottati regoli ta' proċedura bħal dawn.Ir-regoli ta' proċedura proposti jispeċifikaw id-dmirijiet tal-Kumitat Konġunt u l-prattiċi li se isegwi, skond il-Ftehim Interim. Ir-regoli ta' proċedura jikkunsidraw l-aktar li l-Kumitat ingħata setgħat li bihom jittieħdu deċiżjonijiet skond il-Ftehim Interim.Għalhekk kien propost li l-Kunsill japprova l-proposta mehmuża.Proposta għalDEĊIŻJONI TAL-KUNSILLdwar Pożizzjoni Komunitarja rigward ir-regoli ta' proċedura tal-Kumitat Konġunt imsemmija fil-Ftehim Interim bejn il-Komunità Ewropea u r-Repubblika ta' l-AlbanijaIL-KUNSILL TAL-KOMUNITÀ EWROPEA,Wara li kkunsidra t-Trattat li jistabblixxi l-Komunità Ewropea, u b'mod partikolari l-Artikolu 300(2), it-tieni subparagrafu tiegħu,Wara li kkunsidra il-Ftehim bejn il-Komunità Ekonomika Ewropea u r-Repubblika ta' l-Albanija dwar il-Kummerċ u l-Kooperazzjoni Kummerċjali u Ekonomika li daħal fis-seħħ fl-1 ta' Diċembru 1992, u b'mod partikolari l-Artikolu 18 tiegħu,[1]Wara li kkunsidra l-Ftehim Interim fuq il-Kummerċ u kwistjonijiet relatati mal-kummerċ bejn il-Komunità Ewropea, minn naħa, u r-Repubblika ta' l-Albanija min-naħa l-oħra li kien iffirmat fit-12 ta' Ġunju 2006, minn hawn 'il quddiem imsejjaħ il-Ftehim Interim, [2]Wara li kkunsidra l-proposta mill-Kummissjoni,Billi:(1) Il-Ftehim Interim se jidħol fis-seħħ fl-1 ta' Diċembru 2006.(2) L-Artikolu 42 tal-Ftehim Interim jipprovdi li l-Kumitat Konġunt stabbilit mill-Ftehim dwar il-Kummerċ u l-Kooperazzjoni Kummerċjali u Ekonomika għandu jissolvelja l-applikazzjoni u l-implimentazzjoni tal-Ftehim Interim.(3) L-Artikolu 43 tal-Ftehim Interim jipprovdi li l-Kumitat Konġunt għandu jadotta r-regoli ta' proċedura tiegħu.(4) L-Artikolu 18 tal-Ftehim bejn il-Komunità Ekonomika Ewropea u r-Repubblika ta' l-Albanija dwar il-Kummerċ u l-Kooperazzjoni Kummerċjali u Ekonomika jipprovdi li l-Kumitat Konġunt jistà jwaqqaf gruppi ta' ħidma; Il-ħatra, il-kompożizzjoni u t-termini ta' referenza tal-gruppi ta' ħidma għandhom ikunu stabbilit fir-regoli ta' proċedura,(5) Il-Komunità għandha tiddetermina l-pożizzjoni li għandha tittieħed fil-Kumitat Konġunt fir-rigward l-adozzjoni tar-regoli ta' proċedura.IDDEĊIEDA KIF GEJ:Artikolu UnikuIl-pożizzjoni li għandha tkun adottata mill-Komunità fil-Kumitat Konġunt imsemmi fl-Artikolu 42 tal-Ftehim Interim bejn il-Komunità Ewropea u r-Repubblika ta' l-Albanija għandha tkun ibbażata fuq l-abbozz ta' deċiżjoni tal-Kumitat Konġunt annessa mad-Deċiżjoni preżenti.Magħmula fi Brussell,Għall-KunsillIl-PresidentANNESSDEĊIŻJONI Nru 1/XXX TAL-KUMITAT KONĠUNTBEJN IL-KOMUNITÀ EWROPEA, MINN NAĦA, UR-REPUBBLIKA TA' L-ALBANIJA, MIN-NAĦA L-OĦRAtikkonċerna l-adozzjoni tar-regoli ta' proċeduraIL-KUMITAT KONĠUNTWara li kkunsidra l-Ftehim bejn il-Komunità Ekonomika Ewropea u r-Repubblika ta' l-Albanija dwar il-Kummerċ u l-Kooperazzjoni Kummerċjali u Ekonomika li daħal fis-seħħ fl-1 ta' Diċembru 1992, u b'mod partikolari l-Artikolu 18 tiegħu,Wara li kkunsidra l-Ftehim Interim dwar il-Kummerċ u kwistjonijiet relatati mal-kummerċ bejn il-Komunità Ewropea, min-naħa, u r-Repubblika ta' l-Albanija min-naħa l-oħra li kien iffirmat fit-12 ta' Ġunju 2006, minn hawn 'il quddiem imsejjaħ il-Ftehim Interim, u b'mod partikolari l-Artikoli 42 u 43 tiegħuFilwaqt il-Ftehim Interim daħal fis-seħħ fl-1 ta' Diċembru 2006,IDDEĊIEDA LI JKUNU ADDOTTATI R-REGOLI TA' PROĊEDURA LI ĠEJJINArtikolu 1Il-PresidenzaIl-Kumitat Konġunt għandu jkun presedut alternattivament minn kull Parti.Artikolu 2LaqgħatIl-Kumitat Konġunat għandu jiltaqa' regolarment darba fis-sena fi Brussell jew f'Tirana alternattivament. Laqgħat speċjali tal-Kumitat Konġunt jistgħu jissejħu permezz ta' ftehim reċiproku fuq t-talba ta' parti jew oħra.Sakemm ma jkunx hemm deċiżjoni differenti, il-laqgħat tal-Kumitat Konġunt ma għandhomx ikunu pubbliċi.Artikolu 3Id-DelegazzjonijietQabel kull laqgħa, il-President għandu jkun infurmat dwar il-kompożizzjoni tad-delegazzjoni ta' kull Parti.Rapreżentant tal-Bank Ewropew ta' l-Investiment jista' jattendi l-laqgħat tal-Kumitat Konġunt, bħala osservatur, meta fuq l-aġenda jidhru kwistjonijiet li jikkonċernaw il-Bank.Il-Kumitat Konġunt jista' jistieden persuni li mhumiex membri sabiex jattendu l-laqgħat tiegħu sabiex jipprovdu informazzjoni fuq suġġetti partikolari.L-Istati Membri se jkunu infurmati dwar il-laqgħat tal-gruppi ta' ħidma.Artikolu 4SegretarjatL-uffiċjal tal-Kummissjoni Ewropea u l-uffiċjal tar-Repubblika ta' l-Albanija għandhom jaħdmu flimkien bħala Segretarji tal-Kumitat Konġunt.Artikolu 5Il-KorrispondenzaKull korrispondenza lill- u mill-President tal-Kumitat Konġunt għandha tingħata liż-żewġ Segretarji. Iż-żewġ Segretarji għandhom jassiguraw li l-korrispondenza tkun iċċirkolata, fejn xieraq, lir-rappreżentanti rispettivi tagħhom fil-Kumitat Konġunt.Artikolu 6L-aġenda tal-laqgħat1. Il-President u s-Segretarji għandhom ifasslu aġenda proviżorja għal kull laqgħa mhux aktar tard minn ħmistax-il ġurnata xogħol qabel il-bidu tal-laqgħa.L-aġenda proviżjora għandha tinkludi l-punti li dwarhom tkun saret talba għal inklużjonii rċevuta mis-Segretarji mhux aktar tard minn 21 ġurnata tax-xogħol qabel il-bidu tal-laqgħa, dawn il-punti ma għandhomx jinkitbu fl-aġenda provviżorja sakemm id-dokumentazzjoni rilevanti ma tkunx intbgħatet lis-Segretarji mhux aktar tard mid-data li fiha tkun intbagħtet l-aġenda.L-aġenda għandha tkun adottata mill-Kumitat Konġunt fil-bidu ta' kull laqgħa. Punti oħra għajr dawk li jidhru fl-aġenda proviżorja jistgħu jkunu inklużi fl-aġenda jekk iż-żewġ partijiet jaqblu.2. Il-President jista', fi ftehim maż-żewġ Partijiet, jqassar il-limitu ta' żmien stipulat f'paragrafu 1 sabiex jkunu kkunsidrati l-ħtiġijiet ta' każ partikolari.Artikolu 7MinutiL-Abbozz tal-minuti ta' kull laqgħa tal-Kumitat Konġunt għandhom jitfasslu mill-Parti li tkun qed tospita l-laqgħa. Għandhom jindikaw id-deċiżjonijiet u r-rakkomandazzjonijiet meħuda u l-konklużjonijiet addottati. Fi żmien xahrejn wara l-laqgħa, l-abbozz tal-minuti għandu jkun sottomess lill-Kumitat Konġunt għall-approvazzjoni. Meta jkunu approvati, il-minuti għandhom ikunu ffirmati mill-President u ż-żewġ Segretarji u l-kopja ta' l-oriġinal għandha tkun iffajljata minn kull Parti. Il-kopja tal-minuti għandha tintbagħat lil kull destinatarju msemmi fl-Artikolu 4.Artikolu 8Id-DeliberazzjonijietIl-Kumitat Konġunt għandu jieħu d-deċiżjonijiet tiegħu u joħloq ir-rakkomandazzjonijiet tiegħu bi ftehim reċiproku bejn il-Partijiet.Waqt il-perjodu ta' l-inter-sessjoni, il-Kumitat Konġunt jista' jieħu deċiżjonijiet jew jagħmel rakkomandazzjonjiet permezz ta' proċedura bil-miktub jekk iż-żewġ Partijiet jaqblu.Id-deċiżjonijiet u r-rakkomandazzjonijiet tal-Kumitat Konġunt fit-tifsira ta' l-Artikolu 43 tal-Ftehim Interim għandhom jissemmew rispettivament "Deċiżjoni" u "Rakkomandazzjoni" u segwiti minn numru tas-serje, minn data ta' l-adozzjoni tagħhom u minn deskrizzjoni tas-suġġett tagħhom.Id-deċiżjonijiet u r-rakkomandazzjonijiet tal-Kumitat Konġunt għandhom ikunu ffirmati mill-President u awtentikati miż-żewġ Segretarji.Id-deċiżjonijiet meħuda mill-Kumitat Konġunt għandhom ikunu ppublikati mill-Partijiet fil-pubblikazzjonijiet uffiċjali rispettivi tagħhom. Kull Parti tista' tiddeċiedi fuq il-pubblikazzjoni ta' kwalunkwe att ieħor addottat mill-Kumitat Konġunt.Artikolu 9Il-LingwiIl-lingwi uffiċjali tal-Kumitat Konġunt għandhom jkunu l-lingwi uffiċjali taż-żewġ Partijiet.Sakemm ma jiġix deċiż mod ieħor, il-Kumitat Konġunt għandu jibbaża d-deliberazzjonjiet fuq id-dokumentazzjoni ppreparata f'dawn il-lingwi.Artikolu 10L-ispejjeżIl-Komunità u r-Repubblika ta' l-Albanija għandhom iħallsu l-ispejjeż relatati mal-Parteċipazzjoni tagħhom fil-laqgħat tal-Kumitat Konġunt u tal-gruppi ta' ħidma, it-tnejn fir-rispett ta' l-istaff, l-ivjaġġar u l-għixien ta' kuljum u l-infiq fuq il-posta u t-telekomunikazzjoni.In-nefqa relatata ma' l-interpretazzjoni, it-traduzzjoni u r-riproduzzjoni ta' dokumenti fil-laqgħat kif ukoll kull nefqa oħra relatata ma' materjali tal-laqgħat għandha titħallas mill-Parti li tkun qed torganizza l-laqgħat.Artikolu 11Il-Gruppi ta' ĦidmaIl-gruppi ta' ħidma mwaqqfa sabiex jassistu l-Kumitat Konġunt fil-qadi ta' dmirijietu huma elenkati f'dan l-Anness ta' din id-Deċiżjoni flimkien mat-termini ta' referenza rispettivi tagħhom.Il-gruppi ta' ħidma għandhom ikunu magħmula minn rappreżentanti taż-żewġ Partijiet. Se jkunu preseduti alternattivament miż-żewġ Partijiet skond ir-regoli tal-Kumitat Konġunt.Il-gruppi ta' ħidma għandhom jaħdmu taħt l-awtorità tal-Kumitat Konġunt li għandhom jirrappurtaw wara kull laqgħa. Ma għandhomx jieħdu deċiżjonijiet iżda jipprovdu rakkomandazzjonijiet lill-Kumitat Konġunt.Il-Kumitat Konġunt jista' jiddeċiedi li jneħħi kull grupp ta' ħidma eżistenti, jimmodifika it-termini ta' referenza tagħhom jew jwaqqaf gruppi ta' ħidma ġodda sabiex jassistu fil-qadi ta' dmirijietu.Magħmul f’,Għall-Kumitat KonġuntIl-PresidentANNESSIt-termini ta' Referenza u l-Istruttura tal-KE – Il-Gruppi ta' Ħidma ta' l-Albanija taħt il-Ftehim Interim1.  Għamla u PresidenzaIl-gruppi ta' ħidma għandhom ikunu magħmula minn rappreżentanti tal-Kummissjoni Ewropea u r-rappreżentanti tal-gvern tar-Repubblika ta' l-Albanija (minn hawn 'il quddiem imsejħa "Albanija"). Għandhom ikunu preseduti alternattivament miż-żewġ Partijiet. L-Istati Membri se jkunu infurmati dwar il-laqgħat tal-gruppi ta' ħidma.2.  SegretarjatUffiċċjal tal-Kummissjoni Ewropea u uffiċċjal tal-gvern ta' l-Albanija għandhom jaġixxu b'mod konġunt bħala segretarji ta' kull grupp ta' ħidma.Il-komunikazzjoni kollha li tikkonċerna l-gruppi ta' ħidma għandha tintbagħat lis-segretarji tal-grupp ta' ħidma relevanti.3.  LaqgħatIl-gruppi ta' ħidma għandhom jiltaqgħu regolarment darba f'sena, u kull meta jitolbu ċ-ċirkostanzi, bi ftehim maż-żewġ Partijiet. Kull laqgħa ta' grupp ta' ħidma għandha sseħħ fil-ħin u l-post miftiehem miż-żewġ Partijiet.Jekk iż-żewġ Partijiet jaqblu, il-gruppi ta' ħidma jistgħu jistiednu esperti għal-laqgħat tagħhom sabiex jipprovdu l-informazzjoni speċifika mitluba.4.  Materja tas-SuġġettIl-gruppi ta' ħidma għandhom jiddiskutu skond l-istruttura tal-grupp ta' ħidma multi-dixxiplinari ta' hawn taħt. L-Implimentazzjoni ta' l-IA u tas-Sħubija Ewropea, il-preparazzjoni ta' l-Implimentazzjoni ta' l-SAA, u l-progress fir-rigward ta' l-approssimazzjoni, l-implimentazzjoni u l-infurzar tal-legiżlazzjoni għandhom ikunu eżaminati fl-oqsma kollha relevanti. Il-gruppi ta' ħidma għandhom jeżaminaw kwalunkwe problema li tista' tinqala' fis-setturi relevanti tagħhom u għandhom jissuġġerixxu passi possibbli li għandhom jittieħdu.Il-gruppi ta' ħidma għandhom iservu wkoll bħala fora għal kjarifika addizzjonali ta' l- acquis u jkun analizzat il-progress mill-Albanija fl-allinjament ta' l- acquis skond l-impenji meħuda fil-Ftehim Interim.5.  MinutiL-abboz ta' minuti ta' kull grupp ta' ħidma għandu jkun stabbilit fi żmien xahrejn wara l-laqgħa. Ġaladarba ż-żewġ Partijiet jaqblu, kopja tal-minuti għandha tintbagħat mis-segretarja tal-grupp ta' ħidma lis-segretarja tal-Kumitat Konġunt.6.  PubbliċitàSakemm ma jiġix deċiż mod ieħor, il-laqgħat tal-gruppi ta' ħidma ma għandhomx jkunu pubbliċi.7.  L-istruttura tal-Grupp ta' Ħidma1. Grupp ta' Ħidma dwar il-Kummerċ, l-Industrija, id-Dwana u t-Tassazzjoni.2. Grupp ta' Ħidma dwar l-Agrikoltura u s-Sajd.3. Grupp ta' Ħidma dwar is-Suq Intern u l-Kompetizzjoni.4. Grupp ta' Ħidma dwar l-Ekonomija u l-Kwistjonijiet Finanzjarji u l-Istatistika5. Grupp ta' Ħidma dwar l-Innovazzjoni, is-Soċjetà Informatika u l-Politika Soċjali6. Grupp ta' Ħidma dwar it-Trasport, l-Ambjent, l-Enerġija, u l-Iżvilupp ReġjonaliMagħmul f’,Għall-Kumitat KonġuntIl-President [1] ĠU L 343, 25.11.1992[2] ĠU L 239, 1.9.2006